CELEX: 62016FN0030
Language: ro
Date: 2016-06-17 00:00:00
Title: Cauza F-30/16: Acțiune introdusă la 17 iunie 2016 – ZZ și alții/BEI

16.8.2016   
            
            
               RO
            
            
               Jurnalul Oficial al Uniunii Europene
            
            
               C 296/46
            
         Acțiune introdusă la 17 iunie 2016 – ZZ și alții/BEI
   (Cauza F-30/16)
   (2016/C 296/58)
   Limba de procedură: franceza
   
      Părțile
   
   
      Reclamanți: ZZ și alții (reprezentant: L. -Y. Levi)
   
      Pârâtă: Banca Europeană de Investiții (BEI)
   
      Obiectul și descrierea litigiului
   
   Anularea deciziilor care figurează pe fișele de salariu pentru luna aprilie 2016, prin care se stabilește indexarea anuală a salariilor, limitată la 0,6 % pentru anul 2016, și anularea fișelor ulterioare, precum și, în măsura în care este necesar, nota de informare pe care pârâta a adresat-o reclamanților la 8 martie 2016 și obligarea pârâtei la plata de daune-interese pentru prejudiciile material și moral pretins suferite
   
      Concluziile reclamanților
   
   
               —
            
            
               Anularea deciziei cuprinse în fișele de salariu ale reclamanților pentru luna aprilie 2016, decizie prin care s-a stabilit indexarea anuală a salariului de bază, limitată la 0,6 % pentru anul 2016 și, în consecință, anularea deciziilor similare cuprinse în fișele de salariu ulterioare și, în măsura în care este necesar, anularea notei de informare pe care pârâta a adresat-o reclamanților la 8 martie 2016;
            
         
               —
            
            
               obligarea pârâtei la repararea prejudiciului material pentru (i) diferența de salariu corespunzătoare aplicării indexării anuale pentru 2016, respectiv o creștere de 2,3 % pentru perioada 1 ianuarie 2016-31 decembrie 2016; (ii) diferența de salariu care corespunde consecințelor aplicării indexării anuale de 2,9 % pentru 2016 pentru cuantumul salariilor care vor fi plătite începând din ianuarie 2016; (iii) dobânzile de întârziere pentru diferențele de salariu datorate până la plata sumelor datorate, rata dobânzilor de întârziere care trebuie aplicată trebuind calculată pe baza ratei stabilite de Banca Centrală Europeană pentru principalele operațiuni de refinanțare, aplicabilă în perioada vizată, majorată cu trei puncte și (iv) daune interese ca urmare a pierderii puterii de cumpărare;
            
         
               —
            
            
               obligarea pârâtei la plata către fiecare reclamant a sumei de 1 000 de euro cu titlu de reparare a prejudiciului moral;
            
         
               —
            
            
               obligarea pârâtei la plata cheltuielilor de judecată.